Public procurement notice: Contract Notice
Published: 2024-09-10
Region: EL304
Contract type: Services
Procedure: Open procedure
CPV classification: 48000000 | 72000000 | 72212190 | 72262000: Software development services | 80000000
Estimated value: 18842889.18 EUR
Submission deadline: 2024-10-18
Award criteria: quality, price
EU fund: eu-funds

Technical requirements: Πρόκειται για Ανοικτό (Διεθνή) Άνω των Ορίων Διαγωνισμό. 
Στο πλαίσιο της αναδιάρθρωσης του Εθνικού μηχανισμού διαχείρισης κρίσεων και αντιμετώπισης κινδύνων και σύμφωνα με τα όσα ορίζονται από τη κείμενη νομοθεσία Ν. 4662/2020 (άρθρο 5) και τα όσα ορίζονται από το ΕΣΠΑ 2021 - 2027, οι αυξημένοι κίνδυνοι και η απουσία ενός αξιόπιστου και ορθώς συντονισμένου μηχανισμού διαχείρισης κρίσεων, καθιστούν αναγκαία την υλοποίηση δράσεων, στοχεύοντας στην βέλτιστη ανταπόκριση της Γ.Γ.Π.Π. και των εμπλεκόμενων φορέων σε όλες τις φάσεις διαχείρισης καταστροφών. Πέραν των δράσεων που επαφίονται στην αναβάθμιση και στον εκσυγχρονισμό του μηχανολογικού εξοπλισμού της Γ.Γ.Π.Π. (συμπεριλαμβανομένων και των ευφυών συστημάτων) και των συνδεόμενων φορέων, ιδιαίτερη βαρύτητα δίνεται και σε δράσεις που άπτονται στην αναβάθμιση των δεξιοτήτων του ανθρώπινου δυναμικού καθώς επίσης και σε σχετιζόμενες δράσεις ευαισθητοποίησης των πολιτών της χώρας. 
Παράλληλα, σύμφωνα με τα όσα ορίζονται από τη κείμενη νομοθεσία Ν. 4662/2020 (Άρθρο 39) καθώς και σύμφωνα με το πρόγραμμα ΕΣΠΑ 2021 – 2027, κρίνεται σκόπιμη η αναβάθμιση του γνωστικού υποβάθρου των επιτελικών δομών, μέσα από δράσεις θεωρητικής και πρακτικής εκπαίδευσης, μετεκπαίδευσης και κατάρτισης στις νέες εξελίξεις στους τομείς της Πολιτικής Προστασίας και της διαχείρισης κρίσεων. Συγκεκριμένα τον ρόλο του παρόχου δράσεων βελτίωσης δεξιοτήτων δύναται να επιτελέσει η υπό ίδρυση Εθνική Σχολή Διαχείρισης Κρίσεων και Αντιμετώπισης Κινδύνων μέσα από τη λειτουργία της Α.ΠΟ.Π. και της Πυροσβεστικής Ακαδημίας. 
Ειδικότερα, τα επιτελικά στελέχη της Γ.Γ.Π.Π. όσο και οι φορείς της τοπικής αυτοδιοίκησης και των εθελοντικών οργανώσεων θα πρέπει να είναι πλήρως καταρτισμένα αναφορικά με τεχνικές γνώσεις που αφορούν σε εργασίες και ενέργειες που σχετίζονται με την εκπαίδευση Προσωπικού Υποστήριξης Επιχειρήσεων Εθνικού Μηχανισμού Διαχείρισης Κρίσεων και Αντιμετώπισης Κινδύνων, με τη διαχείριση της ηλεκτρονικής πλατφόρμας e-civil protection platform ή με ενέργειες που αφορούν στη διαχείριση και στην ανταλλαγή διεθνών πρακτικών αντιμετώπισης κρίσεων από διεθνείς φορείς (όπως FEMA, ENSOSP). Επιπρόσθετα, θα πρέπει να υπάρχει πλήρης γνώση σχετικά με την ενημέρωση και την πληροφόρηση των πολιτών σε θέματα που συνδέονται σε δράσεις διαχείρισης και πρόληψης κινδύνων από την νεαρή ηλικία και την εισαγωγή σχετικών δράσεων στην πρωτοβάθμια και δευτεροβάθμια εκπαίδευση. 
Συνεπώς, κρίνεται αναγκαία η δημιουργία ενός μηχανισμού αναβάθμισης των τεχνικών δεξιοτήτων του προσωπικού των εμπλεκόμενων φορέων.
Το αντικείμενο της προτεινόμενης πράξης είναι η αναβάθμιση του γνωστικού υποβάθρου των επιτελικών δομών, μέσα από την ανάπτυξη και εγκατάσταση μιας ηλεκτρονικής πλατφόρμας κατάρτισης καθώς και την ανάπτυξη και ενσωμάτωση σε αυτό του κατάλληλου εκπαιδευτικού περιεχομένου που θα αφορά στις  εξελίξεις στους τομείς της Πολιτικής Προστασίας και της διαχείρισης κρίσεων. Το αντικείμενο της παρούσας σύμβασης δεν υποδιαιρείται σε τμήματα, λόγω λόγω της αρχιτεκτονικής του έργου και της συμπληρωματικότητας και των αλληλεξαρτήσεων, ήτοι των υψηλών απαιτήσεων διαλειτουργικότητας που είναι αναγκαίο να εξασφαλίζονται  αφενός μεταξύ των λειτουργικών ενοτήτων (υποσυστημάτων) που θα αναπτυχθούν στο πλαίσιο του παρόντος έργου και αφετέρου  με τρίτα συστήματα άλλων φορέων (βλ. Παράρτημα Ι, παρ. ‎2.3). Προσφορές γίνονται αποδεκτές για το σύνολο των υπηρεσιών που περιγράφονται.
[παρ. 1.3 της Διακήρυξης]
Ο Ανάδοχος θα πρέπει να εγκαταστήσει το Σύστημα στον κόμβο Government Cloud (G-Cloud) και να παραδώσει σε πλήρη λειτουργία το σύνολο του ζητούμενου λογισμικού στον Φορέα Λειτουργίας. Τόπος υποβολής των παραδοτέων είναι η έδρα της ΚτΠ Μ.Α.Ε. [παρ. 46. της Διακήρυξης]
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην Ελλάδα οικονομικοί φορείς πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία. Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης.
[παρ. 2.2.4 της Διακήρυξης].
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2021-2022-2023) κατ’ ελάχιστον ίσο με το 200% της εκτιμώμενης αξίας της υπό ανάθεση σύμβασης μη περιλαμβανομένου του ΦΠΑ και των δικαιωμάτων προαίρεσης. Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης. 
[παρ. 2.2.5 της Διακήρυξης].
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο. Συγκεκριμένα απαιτείται κατά τα τελευταία τρία (3) έτη να έχουν ολοκληρώσει επιτυχώς ή να έχουν συμμετάσχει με ποσοστό μεγαλύτερο του 50% σε ολοκληρωμένα έργα, τα οποία μεμονωμένα ή και συνδυαστικά να καλύπτουν όλα τα ακόλουθα πεδία: A. Τουλάχιστον πέντε (5) έργα με αντικείμενο την παροχή υπηρεσιών σύγχρονης ή/και ασύγχρονης τηλεκπαίδευσης ή/και άλλων μορφών ψηφιακής εξ αποστάσεως εκπαίδευσης, με χρήση της προτεινόμενης πλατφόρμας, υποστηρίζοντας τουλάχιστον 10.000 εκπαιδευόμενους αθροιστικά. Β. Τουλάχιστον ένα έργο το οποίο να περιλαμβάνει εγκατάσταση / παραμετροποίηση πλατφόρμας e-learning και ψηφιακού αποθετηρίου, καθώς και τη δημιουργία ψηφιακού εκπαιδευτικού υλικού προϋπολογισμού τουλάχιστον 1.500.000,00 €, μη περιλαμβανομένου του ΦΠΑ και των δικαιωμάτων προαίρεσης. Γ. Τουλάχιστον τέσσερα (4) έργα που να περιλαμβάνουν της ανάπτυξη ψηφιακού περιεχομένου με χρήση τεχνολογιών Augmented/Virtual Reality αθροιστικού προϋπολογισμού τουλάχιστον 1.500.000,00 €, μη περιλαμβανομένου του ΦΠΑ και των δικαιωμάτων προαίρεσης. Δ. Τουλάχιστον ένα (1) έργο που να περιλαμβάνει ανάπτυξη συστήματος ΑΙ-based με χρήση Large Language Model (LLM) για την αξιολόγηση μέσω διαλογικού συστήματος του εξεταζόμενου. Ε. Τουλάχιστον ένα (1) έργο, που να αφορά παροχή υπηρεσιών εκπαίδευσης σε εκπαιδευτικό περιεχόμενο (syllabus) εγκεκριμένο από αρμόδιο φορέα για απόκτηση επαγγελματικών δικαιωμάτων, που περιλαμβάνει κατ’ ελάχιστον ενότητες ή/και υπό ενότητες (α) πρώτων βοηθειών (β) πυροπροστασίας/πυρασφάλειας (γ) διαχείρισης φυσικών καταστροφών και (δ) διαχείρισης κρίσεων, υποστηρίζοντας τουλάχιστον 5.000 εκπαιδευόμενους αθροιστικά. Για τη διασφάλιση ικανοποιητικού επιπέδου ανταγωνισμού, δύναται να ληφθούν υπόψη και στοιχεία συμβάσεων που υλοποιήθηκαν πριν από την τελευταία τριετία και όχι πέραν των πέντε (5) ετών από την ημερομηνία διενέργειας του διαγωνισμού. Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης. [παρ. 2.2.6.1 της Διακήρυξης]. Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου η οποία να αποτελείται τουλάχιστον από τα μέλη με τα σχετικά προσόντα που αναφέρονται αναλυτικά στην παράγραφο 2.2.6.2 της Διακήρυξης.